67. ΝΟΜΟΣ υπ’ αριθ. 570 της 26/28 Μαρτ. 1977 (ΦΕΚ Α΄ 90) Περί κωδικοποιήσεως των ισχυουσών διατάξεων επί των ασκουμένων αρμοδιότητων υπό των Υπηρεσιών του Υπουργείου Εμπορίου. Άρθρ.1.-1.Δια Π.Δ/των εκδιδομένων προτάσει του Υπουργού Εμπορίου κωδικοποιούνται αι διατάξεις της ισχυούσης νομοθεσίας των αρμοδιοτήτων των Υπηρεσιών του Υπουργείου Εμπορίου επί των Εισαγωγών, Εξαγωγών, Αυτονόμου Σταφιδικού Οργανισμού (ΑΣΟ), Εθνικού Οργανισμού Καπνού (ΕΟΚ), Διεθνών Εκθέσεων και Διεθνούς Εκθέσεως Θεσσαλονίκης, Επιμελητηρίων, Εμπορικών Αντιπροσώπων, Γενικών Αποθηκών, Χρηματιστηρίων Εμπορευμάτων και Χρηματιστηρίου Αξιών Αθηνών, Αθεμίτου Ανταγωνισμού, Πωλήσεων επί πιστώσει, Μεσιτών Αστικών Συμβάσεων, Εμπορικών Σημάτων, Διπλωμάτων Ευρεσιτεχνίας, Ανωνύμων Εταιρειών και Τραπεζών, Εταιρειών Περιωρισμένης Ευθύνης (ΕΠΕ), Ορκωτών Λογιστών, Ιδιωτικής Ασφαλίσεως και Κεφαλαιαγοράς, Αγορανομικού Κώδικος, Λαϊκών Αγορών και Κεντρικών Λαχαναγορών, προστασίας Καταναλώσεως Εγχωρίου Λιγνίτου, Υγρών Καυσίμων και Υγραερίων, τιμών Φαρμάκων, Μέτρων και Σταθμών, Κρατικών Προμηθειών και Εκτελωνισμού Κρατικών Εφοδίων, Συγκεντρώσεως και Ελέγχου Διαχειρίσεων Γεωργικών Προϊόντων, Ελαιοδεξαμενών και Σιταποθηκών του Δημοσίου, Διαχειρίσεως Κρατικών Εφοδίων και Εφοδίων Φιλανθρωπικών Οργανώσεων. Εις εκάστην κωδικοποίησιν προσαρτάται και ευρετήριον της ύλης κατά λεξικογραφικήν σειράν. 2.Δια Π.Δ/τος εκδιδομένου προτάσει του Υπουργού Εμπορίου δύνανται να ορίζωνται και έτερα αντικείμενα προς κωδικοποίησιν, κατά τας διατάξεις του παρόντος νόμου. 3.Κατά την κωδικοποίησιν ταύτην επιτρέπεται η μεταβολή της σειράς των άρθρων, παραγράφων και εδαφίων αυτών. Άρθρ.2.-Η κωδικοποίησις συντελείται τη ευθύνη της καθ’ ύλην αρμοδίας Διευθύνσεως του Υπουργείου, εν συνεργασία μετά του Γραφείου Νομοθετικού Συντονισμού, το οποίον τηρεί τα πρωτότυπα σχέδια των Π.Δ/των των κωδικοποιήσεων. Άρθρ.3.-1.Η κωδικοποίησις αύτη περιοδικώς επαναλαμβάνεται με τας εν τω μεταξύ μεταγενεστέρας τροποποιήσεις ή συμπληρώσεις. Κατά τα λοιπά ισχύουν αι διατάξεις του παρόντος νόμου. Σελ. 752(δ) Τεύχος ΙΑ-6-2 Σελ. 32 2.Η κωδικοποίησις αντικειμένων, εφ’ ων υφίσταται συναρμοδιότης μεθ’ ετέρου Υπουργείου, συντελείται εν συνεργασία μετά των αρμοδίων Υπηρεσιών του Υπουργείου Εμπορίου και του συναρμοδίου τοιούτου. Άρθρ.4.-Εις άρθρον μόνον και εν τέλει εκάστου εκδιδομένου Δ/τος Κωδικοποιήσεως, κατά τας διατάξεις του παρόντος, αναγράφονται αι σχετικαί εν ισχύι προς κωδικοποίησιν διατάξεις εκάστου αντικειμένου. 68. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΜΠΟΡΙΟΥ Αριθ. 19790/3281 της 12/28 Απρ. 1977 (ΦΕΚ. Β΄ 414) Περί ορισμού 1ης της Δ/νσεως Εξωτ. Εμπορ. Σχέσεων ως αρμοδίας προς άσκησιν των καθηκόντων της Υπηρεσίας Σχέσεων Ελλάδος μετά των Ευρωπαϊκών Κοινοτήτων. 